
ROMÂNIA

JUDEŢUL TIMIŞ

MUNICIPIUL TIMIŞOARA

SC-2022- 14941 din data de 17.06.2022
RAPORT  DE  SPECIALITATE

la proiectul de hotărâre privind aprobarea arondării unităților de învățământ antepreșcolar din cadrul Creșei Timișoara la unitățile de învățământ care au nivel preșcolar cu program prelungit cu personalitate juridică sau unităților de învățământ care au în structură învățământ preșcolar de pe raza U.A.T. Municipiul Timișoara

         Având în vedere Referatul de aprobare a proiectului de hotărâre cu nr. SC 2022- 13443/31.05.2022 privind aprobarea solicitarii de arondare a unităților de învățământ antepreșcolar din cadrul Creșei Timișoara la unitățile de învățământ care au nivel preșcolar cu program prelungit cu personalitate juridică sau unităților de învățământ care au în structură învățământ preșcolar de pe raza U.A.T. Municipiul Timișoara;
Luând în considerare schimbările legislative în ceea ce privește organizarea și funcționarea creșelor, precum și etapele de implementare a Proiectului „România Educată“, în conformitate cu care activitatea creşelor suportă o transformare sistemică, devenind parte a sistemului de educaţie,
Precizăm următoarele:

Serviciul Public Creșe Timișoara a fost înființat prin H.C.L. nr. 108/05.04.2016, iar dobândirea personalității juridice s-a făcut prin H.C.L. nr. 48/03.08.2016, cu respectarea prevederilor art.2, alin.(3) din Legea nr. 263/2007 privind înființarea, organizarea și funcționarea creșelor, cu modificările și completările ulterioare și a H.G. nr. 1252/2012 privind aprobarea Metodologiei de organizare și funcționare a creșelor și a altor unități de educație timpurie antepreșcolară, ca instituție publică cu personalitate juridică în subordinea Consiliului Local al Municipiului Timișoara;
Prin H.C.L. nr. 254/22.05.2018 a fost aprobată Organigrama, Statul de funcții și  Regulamentul de Organizare și Funcționare pentru Serviciul Public Creșe Timișoara, cu încadrarea în limitele stabilite prin Anexa nr.1a) și Anexa 1b), din HG nr. 1252/2012; 


           De asemenea, prin H.C.L. nr. 104/06.04.2022 a fost recunoscut statutul de ”unitate de învățământ cu personalitate juridică”, dobândit prin efectul Legii nr.17/2022 și a fost aprobată schimbarea denumirii serviciului public de interes local din ”Serviciul Public Creșe Timișoara” în ”Creșa Timișoara”;

În cadrul Creșei Timișoara funcționează 12 unități cu antepreșcolari, după cum urmează:

	Creșa
	Adresa
	Nivel săli de grupă

	Creșa nr.1
	Făt-Frumos
	Str. Mureș nr.6
	Etaj

	Creșa nr.1
	Făt-Frumos
	Str. Musicescu nr.9
	Parter

	Creșa nr.2
	Cosânzeana
	Str. M. S. Motohon 53
	Etaj

	Creșa nr.2
	Cosânzeana
	Str. Suceava nr.13A
	Parter

	Creșa nr.2
	Cosânzeana
	Str. Brândușei nr.15
	Parter+etaj

	Creșa nr.2
	Cosânzeana
	Str. C. Brăiloiu nr.2
	Parter

	Creșa nr.3
	Harap-Alb
	Str. Semenic nr.8
	Parter

	Creșa nr.4
	Sânziana
	Str. Vasile Lupu nr.29A
	Etaj

	Creșa nr.4
	Sânziana
	Str. Leonard nr.13
	Parter

	Creșa nr.5
	ZânaZorilor
	Str. Retezat nr.1
	Etaj

	Creșa nr.5
	ZânaZorilor
	Str. Versului nr.2
	Etaj

	Creșa nr.6
	Luceafărul
	Str. Drăgășani nr.1
	Parter+etaj


Luând în considerare faptul că, în prezent, sunt în vigoare următoarele acte normative, activitatea Creșei Timișoara este influențată de prevederile acestora:

· Legea educației naționale nr. 1/2011;
· H.G. nr. 566/28.04.2022 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară;
· Ordonanţa de urgenţă a Guvernului nr. 100/2021 pentru modificarea şi completarea Legii educaţiei naţionale nr.1/2011 şi abrogarea unor acte normative din domeniul protecţiei sociale;

· Legea nr. 17/2022 privind aprobarea Ordonanţei de urgenţă a Guvernului nr.100/2021 pentru modificarea şi completarea Legii educaţiei naţionale nr.1/2011 şi abrogarea unor acte normative din domeniul protecţiei sociale;

· Legea nr. 153/2017 privind salarizarea personalului plătit din fonduri publice;

· H.C.L. nr. 108/05.04.2016 privind înființarea Serviciului Public Crese si aprobarea Regulamentului de Organizare si Functionare pentru Serviciului Public Crese Timisoara;
· H.C.L. nr. 48/03.08.2016 privind reorganizarea Serviciului Public Creșe Timișoara;

· H.C.L. nr. 254/22.05.2018 privind modificarea și aprobarea Organigramei, a Statului de Funcții și a Regulamentului de Organizare și Funcționare pentru Serviciul Public Creșe Timișoara;

· H.C.L. nr. 104/06.04.2022 privind recunoașterea statutului de ”unitate de învățământ cu personalitate juridică”, dobândit prin efectul Legii nr.17/2022 și aprobarea schimbării denumirii serviciului public de interes local din ”Serviciul Public Creșe Timișoara” în ”Creșa Timișoara”;

De asemenea, din perspectivă juridică, sunt incidente și aplicabile art. I, pct.8, pct.9 și art. II din Legea nr. 17/2022:

Articolul I

”8. La articolul III, alineatul (1) se modifică şi va avea următorul cuprins:
Articolul III (1) Toate creşele care funcţionează deja în anul şcolar 2021-2022, cele din sistemul public de stat, arondate unităţilor de învăţământ desemnate de inspectoratele şcolare judeţene/al municipiului Bucureşti, precum şi creşele confesionale şi cele din învăţământul particular sau creşele construite şi înfiinţate de autorităţile administraţiei publice locale în cadrul unor proiecte cu finanţare europeană, care desfăşoară activitate cu antepreşcolarii în anul şcolar 2021-2022, sunt considerate unităţi de învăţământ acreditate prin efectul legii, la data intrării în vigoare a prezentei ordonanţe de urgenţă, şi se supun prevederilor acesteia.
9. Articolul VI se modifică şi va avea următorul cuprins:
Articolul VI La data intrării în vigoare a legii de aprobare a prezentei ordonanţe de urgenţă, inspectoratele şcolare judeţene/al municipiului Bucureşti şi conducerile unităţilor de învăţământ preşcolar desemnate de acestea vor lua toate măsurile necesare pentru reorganizarea reţelei şcolare, cu sprijinul autorităţilor administraţiei publice locale.”
Articolul II

”Toate creşele înfiinţate de consiliile locale, conform dispoziţiilor art. 2 alin. (3) din Legea nr. 263/2007 privind înfiinţarea, organizarea şi funcţionarea creşelor, publicată în Monitorul Oficial al României, Partea I, nr. 507 din 30 iulie 2007, cu modificările şi completările ulterioare, sunt considerate unităţi de învăţământ acreditate prin efectul legii, la data intrării în vigoare a prezentei legi, şi se supun prevederilor legale în vigoare.”

Ținând cont de aceste modificări, precum și de  prevederile art.6, art.9, art.13, art.15, art.33, art.37, art.39 și art.54 din H.G. nr. 566/28.04.2022 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară, respectiv:
Articolul 6

”(1) Creşele deja înfiinţate pentru care nu se solicită arondarea la o unitate de învăţământ preuniversitar cu personalitate juridică, cu grupe de nivel preşcolar, devin unităţi de învăţământ cu personalitate juridică, cu respectarea prevederilor art. 27 alin. (1^1), (1^3) şi (4^1) din Legea nr. 1/2011, cu modificările şi completările ulterioare. Aceste unităţi de învăţământ vor avea denumirea conform prevederilor din Ordinul ministrului educaţiei, cercetării, tineretului şi sportului nr. 6.564/2011 privind aprobarea Procedurii de atribuire a denumirilor unităţilor de învăţământ din sistemul naţional de învăţământ preuniversitar, cu modificările şi completările ulterioare, şi pot funcţiona fără încadrarea în limitele privind efectivele de copii/elevi stabilite la art. 19 alin. (1) din Legea nr. 1/2011, cu modificările şi completările ulterioare.
(2) Pentru creşele prevăzute la alin. (1), autorităţile administraţiei publice locale au calitatea de ordonator principal de credite şi asigură posturile necesare funcţionării acestora.
(3) Ministerul Educaţiei, prin inspectoratele şcolare, asigură finanţarea cheltuielilor de personal pentru creşele prevăzute la alin. (1), în limita costului standard per antepreşcolar, proporţional cu numărul de antepreşcolari. Inspectoratele şcolare efectuează lunar deschideri de credite bugetare către creşele cu personalitate juridică, pe baza solicitărilor fundamentate ale acestora, în limita sumelor calculate în baza costului standard per antepreşcolar.
(4) Responsabilitatea fundamentării şi utilizării sumelor alocate conform alin. (3) revine ordonatorului de credite al creşei cu personalitate juridică.
(5) Autorităţile administraţiei publice locale pot contribui, din bugetele proprii, la finanţarea creşelor prevăzute la alin. (1).
 (7) Autorităţile administraţiei publice locale, cu avizul conform al inspectoratului şcolar, includ în reţeaua şcolară unităţile de învăţământ preuniversitar cu nivel antepreşcolar acreditate, respectiv autorizate să funcţioneze provizoriu.”
Articolul 9

”(2) Serviciile de educaţie timpurie pentru unităţile de educaţie timpurie prevăzute la art. 6 alin. (1) sunt coordonate metodologic de către inspectoratul şcolar judeţean/al municipiului Bucureşti (ISJ/ISMB), prin desemnarea unei unităţi de învăţământ preşcolar care va coordona şi monitoriza planificarea, organizarea şi desfăşurarea activităţilor cu copiii, în acord cu prevederile curriculumului specific, în baza unui plan operaţional anual aprobat de ISJ/ISMB.

(4) Serviciile prevăzute la alin. (1) se oferă în baza unui contract educaţional încheiat între părinte/reprezentantul legal al copilului şi conducerea unităţii, prin care se stabilesc drepturile şi obligaţiile părţilor.

(5) Modelul-cadru al contractului educaţional menţionat la art. 11 alin. (2) lit. e) se aprobă prin ordin al ministrului educaţiei.”
Articolul 13

”(1) Planul de şcolarizare pentru unităţile publice de educaţie timpurie antepreşcolară prevăzute la art. 1 alin. (3) şi la art. 6 alin. (1) se stabileşte anual de către inspectoratele şcolare judeţene/al municipiului Bucureşti şi se înaintează Ministerului Educaţiei în vederea aprobării cifrelor de şcolarizare pentru unităţile de învăţământ preuniversitar.”
Articolul 15
”(1) Înscrierea copiilor în unităţile de educaţie timpurie antepreşcolară prevăzute la art. 1 alin. (3) şi la art. 6 alin. (1) se face conform precizărilor şi calendarului specific transmise anual de Ministerul Educaţiei, precum şi criteriilor specifice stabilite de consiliul de administraţie sau, după caz, de autoritatea administraţiei publice locale. În situaţii deosebite, copiii antepreşcolari pot fi înscrişi în unităţile de educaţie timpurie antepreşcolară în timpul anului şcolar, cu respectarea prevederilor în vigoare.

(2) Condiţiile şi criteriile generale pentru înscrierea copiilor în unităţile de educaţie timpurie antepreşcolară sunt stabilite anual de către Ministerul Educaţiei.”
Articolul 33

”(1) Structura orientativă a personalului din unităţile de învăţământ preuniversitar cu nivel antepreşcolar este formată din:

a)personal de conducere: director, în cazul unităţilor prevăzute la art. 1 alin. (3) şi la art. 6 alin. (1); în cazul celor prevăzute la art. 1 alin. (3), acesta este directorul unităţii de învăţământ preuniversitar cu personalitate juridică;
b)personal didactic de predare: educator-puericultor;
c)personal didactic auxiliar: administrator financiar, administrator de patrimoniu, infirmieră şi, după caz, secretar;
d)personal nedidactic: asistent medical şi, după caz, medic, bucătar, ajutor de bucătar (în cazul unităţilor cu program prelungit), îngrijitoare.
(2) Structura personalului din unităţile de educaţie timpurie antepreşcolară este stabilită în conformitate cu prevederile legale în vigoare pentru fiecare tip de serviciu în parte, cu obligativitatea respectării prevederilor prezentei metodologii.”
Articolul 37

”(1) Conducerea unităţilor de învăţământ preuniversitar cu nivel antepreşcolar prevăzute la art. 1 alin. (3) şi la art. 6 alin. (1) se asigură de către director şi de către consiliul de administraţie.
(2) Consiliul de administraţie (CA) al unităţii de învăţământ preuniversitar cu nivel antepreşcolar prevăzute la art. 6 alin. (1) este format din 7 membri, în următoarea componenţă:

– 2 cadre didactice, dintre care unul este directorul;
– primarul/reprezentantul primarului;
– 1 reprezentant al consiliului local;
– 2 reprezentanţi ai părinţilor şi 1 reprezentant al grădiniţei desemnate a avea rol de coordonare metodologică.
(3) Directorul este preşedintele CA.
(4) În componenţa CA al unităţilor de educaţie timpurie antepreşcolară prevăzute la art. 1 alin. (3), unul dintre reprezentanţii părinţilor va reprezenta părinţii copiilor înscrişi la nivelul antepreşcolar.”
Articolul 39

”(1) În cazul unităţilor de învăţământ de educaţie timpurie antepreşcolară din sistemul public şi privat prevăzute la art. 1 alin. (3), precum şi al celor prevăzute la art. 6 alin. (1), funcţia de director se ocupă conform prevederilor legale în vigoare.

(2) Pentru unităţile de educaţie timpurie antepreşcolară menţionate la art. 6 alin. (1), numirea în funcţia de director se face prin decizie a inspectorului şcolar general emisă cu avizul conform al primarului.”
Articolul 54

”(1)Finanţarea unităţilor de învăţământ preuniversitar de stat, prevăzute la art. 1 alin. (1) lit. a), b) şi c), care oferă servicii de educaţie timpurie antepreşcolară se realizează din următoarele surse:

a) bugetul de stat, prin bugetul Ministerului Educaţiei, pentru cheltuieli cu salariile, sporurile, indemnizaţiile şi alte drepturi salariale în bani, stabilite prin lege, precum şi contribuţiile aferente acestora, conform prevederilor art. 104 alin. (2) lit. a) din Legea nr. 1/2011, cu modificările şi completările ulterioare;
b) sume defalcate din unele venituri ale bugetului de stat, prin bugetele locale, conform prevederilor art. 104 alin. (2) lit. b) şi d) din Legea nr. 1/2011, cu modificările şi completările ulterioare;
c) venituri proprii ale bugetelor locale;
d) donaţii şi sponsorizări;
e) alte surse legal constituite, inclusiv sume defalcate din unele venituri ale bugetului de stat pentru echilibrarea bugetelor locale.”

Analizând toate prevederile legislative de mai sus, în condițiile în care menținerea unităților de învățămând antepreșcolar (creșe) în structura autorității publice locale presupune ca:

- finanțarea să fie asigurată atât din bugetul statului (art. 27 alin. 4 ind. 1 din Legea nr. 1/2011 Statul asigură finanţarea de bază pentru toţi antepreşcolarii înscrişi în unităţile acreditate de educaţie timpurie antepreşcolară de stat, particulară sau confesională, în limitele costului standard per antepreşcolar, conform metodologiei elaborate de Ministerul Educaţiei şi Cercetării.), dar și de către autoritatea publică locală în limitele bugetului aprobat, 

- consilierea metodologică este asigurată de către inspectoratele școlare 

- numirea în funcția de director se face prin decizie a inspectoratului școlar, cu avizul conform al primarului (art. 39 alin. 2 din Metodologia de organizare și funcționare a creșelor ..., aprobată prin HG nr. 566/28.04.2022) 

Ținând cont de necesitatea de a asigura organizarea și funcționarea creșelor în conformitate cu actualele dispoziții legale, acestea având misiunea de a oferi servicii integrate de educaţie, îngrijire şi supraveghere oferite copiilor cu vârste între 0-3 ani, 
În vederea eliminării efectelor perturbatoare, care ar putea apărea în lipsa unor măsuri corelate pentru buna funcționare a creșelor în cadrul sistemului național de învățământ, care vizează aspecte administrative, financiare și manageriale;
   
Supunem spre analiză și aprobare Consiliului Local al Municipiului Timișoara Proiectul de Hotărâre privind arondarea unităților de învățământ antepreșcolar din cadrul Creșei Timișoara la unitățile de învățământ care au nivel preșcolar cu program prelungit cu personalitate juridică sau unităților de învățământ care au în structură învățământ preșcolar de pe raza U.A.T. Municipiul Timișoara                                   

Procedura de arondare se va realiza în condițiile prevăzute de art. 27 alin. 1 ind. 2 din Legea nr. 1/2011 (astfel cum a fost modificat prin Legea nr. 17/2022):” Începând cu anul şcolar 2021-2022, creşele de stat sunt arondate la solicitarea primarilor, ca urmare a hotărârilor autorităţilor deliberative, prin decizie a inspectoratelor şcolare judeţene/al municipiului Bucureşti, unităţilor de învăţământ care au nivel preşcolar cu program prelungit cu personalitate juridică sau unităţilor de învăţământ care au în structură învăţământ preşcolar. Decizia inspectoratelor şcolare judeţene/al municipiului Bucureşti se comunică spre informare Ministerului Educaţiei în termen de 15 zile de la emitere.” 

BIROUL EDUCATIE SI INCLUZIUNE 
                     Marius Duma[image: image1.png]

